Anteo Zamboni

Anteo Zamboni (Bolonia, 1911ko apirilaren 11 - ibidem, 1926ko urriaren 31) italiar gaztea 15 urte zituelarik Benito Mussolini hiltzen saiatu zen, Bolonian, 1926ko urriaren 31an. Anteo Zamboni gazte anarkista Benito Mussolini Italiako diktadore faxista hiltzear egon zen. Bolonian, Erromako Martxaren urteurrenaren ospakizunetan jendartetik Mussolinirengana hurbildu eta tiro egin zion. Huts egin zuen ordea, eta jarraitzaile faxistek hil arte jipoitu zuten.Delzell, p. 325; Roberts, p. 54; Rizi, 113.or.https://www.argia.eus/efemerideen-kanala/anteo-zamboni-15-urteko-gazte-anarkista-benito-mussolini-italiako-diktadore-faxista-hiltzear-egon-zen Atentatuaren ondoren, gaztearen aitari eta izebari espetxe-zigorra ezarri zieten, gaztearen erabakian eragina izatea egotzita.

Gaztearen gorpuak 14 labankada, errebolber-tiro bat eta itotze-zantzuak zituen. Gaztea Carlo Alberto Pasolini zalditeriako ofizialak harrapatu zuen; ofiziala Pier Paolo Pasolini zinema-zuzendariaren aita izan zen. Ekitaldia palanka politiko gisa erabili zuen gobernu faxistak, askatasunak ezabatzeko eta oposizioko alderdi guztiak desegiteko.

 Polemika 
Ondoren, gertaerari buruzko bertsio berriak agertu ziren, baita atentatuaren dinamika konplexuagoa iradokitzen duen liburu bat ere, Zamboniren familiaren eta Leandro Arpinati politikari faxistaren arteko harremanekin lotuta. Bertsio honek dio Zamboniren keinuaren atzean faxismoaren barne boterearen barruan konplot bat ezkutatzen zela, Farinaccirekin lotutako alde erradikalaren eta Mussolini buru zuenaren artean. Zambonik ez zuela zuzenean tiro egin ere egin pentsatu zen, gazteari errua egotzi zioten beste batzuek baizik. Beraz, ustezko erasotzaile suizidaren heriotza, historialari batzuen arabera, Ducearen aldekoen amorru kolektiboa baino asmo konplexuagoko zerbaitek eragin zezakeen.https://www.abc.es/historia/abci-brutal-represalia-contra-nino-casi-asesina-mussolini-no-duro-minuto-y-medio-201812070230_noticia.html

 Kale baten izena 
Boloniako kale batek anarkista gaztearen izena darama: "Mura Anteo Zamboni" bidea. Bertan daude hiriko unibertsita-fakultate gehienak.

 Filma 
Gianfranco Mingozzik egindako hilketa saiakerari buruzko film ba egin zuen. Filma Gli ultimi tre giorni da (1978) eta Franco Lotteriok interpretatu zuen Zamboniren papera.

 Erreferentziak 

 Kanpo estekak 

Kategoria:Boloniarrak
Kategoria:Italiako anarkistak
Kategoria:Antifaxistak
Kategoria:Lintxamenduak
Kategoria:Hilketa saiakerak
Kategoria:Bolonian hildakoak